یتیشدی آیریلیق وقتی گدیر درده گلن قارداش
یوخ الده چاره تا ایتسین سنه غسل و کفن قارداش
یتیشدی آیریلیق وقتی گدیر درده گلن قارداش
یوخ الده چاره تا ایتسین سنه غسل و کفن قارداش
تراب اوستونده خواب ایتمه ایاقه دور رضا اولما
باجون تنها گیده شامه یانندا باش کسن قارداش
حرم آهولرین دشمن قولی باغلی چکوب نظمه
دیین یوخدور قاچانمازلار نه لازمدور رسن قارداش
ئولونجه آغلاسام آزدور گچن کی ماجرا اوسته
چوخور یرده نه ظلم اولدی اوزوم گوردوم علن قارداش
ایدنده شمریلن دعوا اودم ایکاش ئولیدیم من
بو حالدا گورمییدیم تا سنی ای بی کفن قارداش
شهادت امری ختم اولدی یتیشدی نوبت غارت
نه غارت"کائنات آغلار او حاله تا عدن قارداش
گمانیم بیر زادا گلمور چکم بو نعشیوون اوسته
حرارتدن نهان اولسون بو جسم پر ثمن قارداش
منیله ایتمیسن صحبت ربابی لااقل دیندیر
سینیبدی قلبی اول دمدن کی کوسدی سود امن قارداش
ربابین رشته صبرین فراتین سو سسی قیردی
بالام ایوای دییب یاندی "چکوب چوخلی محن قارداش
ربابین غنچه سی سولدی سارالدی بو گلستاندا
بیله بیر گلستان اولماز نه بیر بیله چمن قارداش
وداع آخرونده من سنه بیر پیرهن ویردیم
آنام زهرا نشانی پس هانی اول پیرهن قارداش؟
اگر شمر و سنان قویسا "مگر زینب گیدر بوردان؟
محال امریدور گیتسین"بو خسته جان و تن قارداش
باجون زینب دوزوب چوخلی مصیباته ازل گوندن
داخی سنسیز دوزه بولمز غم هجره دوزن قارداش
دعا ایله باجون گیتسه بو ملکه بیر ده یول سالسین
سورونسون"آغلاسین"یانسین"دیسین باشسیز بدن قارداش
غرض بو شعری یازماقدان (هلالی)کربلا ایستیر
حضور اقدسه گلسون بو اهل ((پنج تن))قارداش
azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab pes_Arab pes_Arab prs_Arab pes_Arab azb_Arab azb_Arab azb_Arab azb_Arab azb_Arab pes_Arab